Copa América ble ikke arrangert før 1975, og dermed var det først i kvalifiseringen til VM i 1974 at Uruguay fikk nye utfordringer. Utfordringene kom i form av Colombia og Ecuador. Etter 0–0 i Bogotá og 2–1 i Quito lå det godt an for Uruguay. Deretter tapte Uruguay hjemme mot Colombia med 0–1, og måtte slå Ecuador med minst to mål for å gå forbi Colombia på målforskjell. Uruguay vant hele 4–0 hjemme, og var dermed kvalifisert til VM.